tartuNLP/wikipedia-smugri-20251201 huggingface dataset:
Inkarnaatiosta

Inkarnaatiosta (; , ”Jumalan Sanan lihaksi tulemisesta”) on kirkkoisä Athanasioksen kirjoittama teos Jumalan lihaksitulemisesta. Se on kirjoitettu noin vuonna 330. Myöhemmin teos on tullut suosituksi myös C. S. Lewisin kirjoittaman esipuheen johdosta, jossa hän luonnehtii sitä helppolukuiseksi mestariteokseksi.
Abby Smith

Abigail Mackenzie Smith (s. 4. lokakuuta 1993 Plano, Texas) on yhdysvaltalainen jalkapallomaalivahti, joka on pituudeltaan 175-senttimetrinen. Hän on edustanut seuratasolla vuodesta 2025 NWSL-sarjassa pelaavaa Houston Dashia.
Ura.
Smith aloitti ammattilaisuransa vuonna 2016 Boston Breakersissa. Hän keräsi joukkueessa kahden vuoden aikana nimiinsä 21 sarjaottelua. Hän pelasi vuodet 2018–2021 Utah Royalsia ja pelasi 20 sarjaottelua. Smith vieraili kauden 2019–2020 Australian Western Sydney Wanderersissa. Hän pelasi joukkueessa yhdeksän sarjaottelua. Hän pelasi vuonna 2021 hetken Kansas City Currentissa, jossa hän pelasi kuusi sarjaottelua. Hän jatkoi samana vuonna Portland Thornsissa, ja joukkue voitti seuraavana vuonna sarjamestaruuden. Smith pelasi joukkueessa yhden sarjaottelun. Vuodet 2023–2024 hän edusti Gothamia ja oli mukana voittamassa ensimmäisen vuoden sarjamestaruutta. Smith pelasi joukkueessa 15 sarjaottelua.
Smith pelasi vuonna 2010 yhden ottelun Yhdysvaltain alle 17-vuotiaiden maajoukkueessa. Hän oli alle 20-vuotiaiden naisten maajoukkueen kanssa voittamassa vuoden 2012 alle 20-vuotiaiden naisten MM-kilpailuja. Smith pelasi joukkueessa yhden ottelun.
Gail Koziara Boudreaux

Gail Koziara Boudreaux (s. 1960 Massachusetts) on yhdysvaltalainen yritysjohtaja.
Boudreaux sai kandidaatin arvon psykologiassa Dartmouth Collegesta ja valmistui Master of Business Administration -oppiarvolla Columbian yliopistosta. Hän työskenteli aikoinaan Aetnassa, Blue Cross Blue Shield Associationissa ja UnitedHealth Groupissa. Hän eteni UnitedHealth Groupin sisällä UnitedHealthcaren toimitusjohtajaksi. Boudreaux nimitettiin vuonna 2017 toimitusjohtajaksi terveysvakuutuksia välittävään Anthem-yhtiöön, joka nykyään tunnetaan nimellä Elevance Health. Hänet valittiin lisäksi Targetin hallitukseen vuonna 2021. Hän on kuulunut myös Novavaxin ja Xcel Energyn hallituksiin. 
Boudreaux on naimisissa. Hänet valittiin "Fortunen" Most Powerful Women -listalle ja "Modern Healthcaren" 100 Most Influential People in Healthcare -listalle.
Persefone (yhtye)

Persefone on andorralainen metallimusiikkiyhtye. Yhtye on perustettu vuonna 2001 ja tyylilajeja ovat melodinen death metal sekä progressiivinen metalli.
Historia.
Yhtyeen perustivat vuonna 2001 Carlos Lozano Quintanilla (laulu, kitarat), Jordi Gorgues Mateu (kitara), Toni Mestre Coy (bassokitara) ja Xavi Pérez (rummut). Seuraavana vuonna yhtyeeseen liittyi Miguel Espinosa (koskettimet).
Diskografia.
Yhtyeen albumit:
Katie Lind

Kathleen Camille Lind (s. 15. helmikuuta 1994 Elk Grove Village, Illinois) on yhdysvaltalainen jalkapalloilija, pelipaikaltaan puolustaja. Hän on pituudeltaan 178-senttimetrinen ja on edustanut seuratasolla vuodesta 2020 NWSL-sarjassa pelaavaa Houston Dashia.
Lind edusti vuodet 2016–2019 Chicago Red Starsia. Hän keräsi joukkueessa nimiinsä 88 sarjaottelua, joissa hän pelasi yhden sarjaottelun. Hän pelasi kausina 2016–2017 ja 2017–2018 lainasiirrolla Adelaide Unitedissa sekä kauden 2018–2019 Perth Gloryssä. Lind voitti nykyisen joukkueensa kanssa vuonna 2020 NWSL Challenge Cupin. Hän on pelannut joukkueessa huhtikuulle 2025 mennessä 73 sarjaottelua ja tehnyt niissä kolme maalia.
Lind edusti vuonna 2014 Yhdysvaltain alle 20-vuotiaiden maajoukkueessa neljä ottelua.
Seutuplus

Seutuplus on Varsinais-Suomen ja Satakunnan Seutuliikennejärjestelmä. Seutuplussalla ei ole omaa kalustoa, vaan sitä ajaa eri liikennöitsijät.
Linjat:
Danielle Colaprico

Danielle Jessica Colaprico (s. 6. toukokuuta 1993 Freehold Township, Monmouthin piirikunta, New Jersey) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 160-senttimetrinen ja on edustanut seuratasolla vuodesta 2025 NWSL-sarjassa pelaavaa Houston Dashia.
Colaprico edusti vuodet 2015–2022 nykyisen joukkueensa kanssa samassa sarjassa pelaavaa Chicago Red Starsia. Hän pelasi joukkueessa 156 sarjaottelua, joissa hän teki kuusi maalia. Hän edusti kausina 2016–2017 ja 2017–2018 lainasiirrolla Australialaista Adelaide Unitedia sekä kauden 2018–2019 Sydney FC:tä. Hän voitti viimeisen kanssa Australian naisten pääsarjamestaruuden. Vuodet 2023–2024 Colaprico pelasi San Diego Wavea ja keräsi tänä aikana nimiinsä 46 sarjaottelua. Hän oli mukana voittamassa vuoden 2024 NWSL Challenge Cupia. Nykyisessä joukkueessaan Colaprico on pelannut huhtikuulle 2025 mennessä viisi sarjaottelua.
Colaprico pelasi vuonna 2018 kaksi ottelua Yhdysvaltain naisten A-maajoukkueessa.
Aino Trosell

Aino Trosell (s. 22. toukokuuta 1949 Malung) on ruotsalainen kirjailija. Hänen esikoisromaaninsa "Socialsvängen" ilmestyi vuonna 1978. Yhteensä hän on julkaissut parikymmentä kirjaa. Trosell työskenteli kymmenen vuotta göteborgilaisella telakalla, ja hänen romaaninsa käsittelevät yleensä työväenluokkaisia ihmisiä.
Maja Fjæstad

Kerstin Maria ”Maja” Fjæstad (o.s. Hallén; 30. toukokuuta 1873 Hörby – 15. marraskuuta 1961 Arvika) oli ruotsalainen taidemaalari, tekstiilitaitelija ja kuvanveistäjä. Hänet tunnetaan erityisesti puuveistoksistaan. Fjæstadin opettajina toimivat muun muassa Richard Bergh, Carl Larsson ja Anders Zorn.
Fjæstadin puoliso oli vuodesta 1898 Gustaf Fjæstad. Heillä oli yhteinen ateljee Arvikassa.
Eva Hild

Eva Hild (s. 1966) on ruotsalainen kuvanveistäjä ja keraamikko. Hän opiskeli 1990-luvulla Göteborgin muotoilu- ja taidekäsityökorkeakoulussa (HDK). Hildin töille tyypillisiä ovat sileät pinnat ja abstraktit muodot.
Eesti Laul 2011

Eesti Laul 2011 oli Virossa järjestetty laulukilpailu, jossa valittiin Viron edustaja Eurovision laulukilpailuun 2011. Kilpailu koostui kahdesta semifinaaleista ja finaalista. Kilpailuun lähetettiin 140 ehdotusta, joista 20 valittiin kilpailuun. Kilpailijat julkaistiin 16. joulukuuta 2010. Mukaan valittu Uku Suvisten esittämä kappale "Jagatud öö" kuitenkin diskattiin 15. helmikuuta, kun paljastui, että kappaleen sanat oli julkaistu jo aiemmin julkaistussa kappaleessa.
Semifinaalit kilpailtiin 12. ja 19. helmikuuta ERR:n studiossa Tallinnassa. Kummassakin semifinaalissa katsojat puhelinäänestyksellä sekä raati valitsivat yhdessä viisi kappaletta finaaliin.
Finaali kilpailtiin 2. maaliskuuta Nokia-konserttihallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja raati äänestivät kaksi kappaletta superfinaaliin. Superfinaalissa voittaja valittiin puhelinäänestyksellä. Kilpailun voitti Getter Jaani kappaleella "Rockefeller Street".
Kilpailun kulku.
Ensimmäinen semifinaali.
Ensimmäinen semifinaali kilpailtiin 12. helmikuuta.
Toinen semifinaali.
Toinen semifinaali kilpailtiin 19. helmikuuta.
Finaali.
Finaali kilpailtiin 26. helmikuuta. Finaalin raadin muodostivat Jaanus Nõgisto, Iiris Vesik, Erik Morna, Veronika Portsmuth, Chalice, Kristo Rajasaare, Hannaliisa Uusmaa, Siim Nestor, Peeter Vähi, Helen Sildna ja Ott Lepland.
Maggie Graham

Margaret Isabel Graham (s. 10. heinäkuuta 2002) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 175-senttimetrinen ja on edustanut seuratasolla vuodesta 2025 NWSL-sarjassa pelaavaa Houston Dashia. Hän on pelannut joukkueessa huhtikuulle 2025 mennessä viisi sarjaottelua, joissa hän on tehnyt kaksi maalia. Graham pelasi vuonna 2020 Yhdysvaltain alle 18-vuotiaiden naisten maajoukkueessa kolme ottelua, joissa hän iski yhden maalin.
Wiktoria Johansson

Wiktoria Vendela Johansson (taiteilijanimeltään Wiktoria; s. 8. marraskuuta 1996 Borås) on ruotsalainen laulaja. Hän teki läpimurtonsa osallistumalla Melodifestivaleniin vuonna 2016 kappaleella ”Save Me”, joka sijoittui neljänneksi. Seuraavana vuonna hän tuli finaalissa kuudenneksi kappaleella ”As I Lay Me Down” ja vuonna 2019 niin ikään kuudenneksi kappaleella ”Not With Me”. Vuonna 2023 hän sijoittui omassa osakilpailussaan viidenneksi eikä edennyt finaaliin. Tuolloin hänen kilpailukappaleensa oli nimeltään ”All My Life (Where Have You Been)”. Vuonna 2017 Wiktoria toimi Ruotsin pisteidenantajana Eurovision laulukilpailussa. 
Vuonna 2024 Wiktoria julkaisi ensimmäisen ruotsinkielisen singlensä ”Du och jag”.
Yksityiselämä.
Wiktoria on kotoisin Brämhultista Boråsin läheltä ja asuu Tukholman Hägerstenissä. Myös hänen siskonsa Malin Christin on laulaja. Wiktoria on etäsuhteessa NHL-jääkiekkoilija Hugo Alnefeltin kanssa.
Michelle Alozie

Michelle Chinwendu Alozie (s. 28. huhtikuuta 1997 Apple Valley, San Bernardinon piirikunta, Kalifornia) on yhdysvaltalaissyntyinen nigerialainen jalkapalloilija, pelipaikaltaan puolustaja. Hän on pituudeltaan 170-senttimetrinen ja on edustanut seuratasolla koko peliuransa vuodesta 2021 NWSL-sarjassa pelaavaa Houston Dashia. Maajoukkuetasolla Alozie edustaa Nigerian naisten A-maajoukkuetta.
Alozie on pelannut seurajoukkueessaan huhtikuuhun 2025 mennessä 60 sarjaottelua, joissa hän on tehnyt kuusi maalia. Maajoukkuepelejä hänelle on kertynyt vuodesta 2021 lähtien huhtikuulle 2025 mennessä 23 kappaletta, joissa on syntynyt yksi maali. Alozie johdatti Nigerian karsiutumaan vuoden 2023 naisten MM-kilpailuihin. Nigeria putosi turnauksesta neljännesvälierissä Englantia vastaan.
Ryan Gareis

Ryan Gareis (s. 13. marraskuuta 1998 Naperville, Illinois) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 170-senttimetrinen ja on edustanut vuodesta 2022 NWSL-sarjassa pelaavaa Houston Dashia. Gareis on pelannut joukkueessa huhtikuuhun 2025 mennessä 39 sarjaottelua.
Luettelo Turun muistolaatoista

Luettelo Turun muistolaatoista sisältää Turussa olevia muistolaattoja.
Turun julkiset patsaat ja muistomerkit ovat artikkelissa Luettelo Turun julkisista taideteoksista ja muistomerkeistä. 
Muistolaatat.
Tässä luettelossa on 89 kohdetta.
Christen Westphal

Christen Joan Westphal (s. 2. syyskuuta 1993 Brecksville, Cuyahogan piirikunta, Ohio) on yhdysvaltalainen jalkapalloilija, pelipaikaltaan puolustaja. Hän on pituudeltaan 168-senttimetrinen ja on edustanut vuodesta 2025 NWSL-sarjassa pelaavaa Houston Dashia.
Westphal aloitti ammattilaisuransa vuonna 2016 Boston Breakersissa. Hän keräsi kahdelta kaudelta nimiinsä 26 sarjaottelua, joissa hän teki yhden maalin. Vuodet 2018–2019 hän taas edusti Seattle Reigniä, jossa hän pelasi 16 sarjaottelua. Seuraavat kaksi vuotta Westphal pelasi Portland Thornsissa. Hän oli mukana voittamassa vuoden 2021 NWSL Challenge Cupia. Hän keräsi joukkueessa nimiinsä 19 sarjaottelua. Vuodet 2022–2024 Westphal edusti San Diego Wavea. Hän voitti viimeisellä vuodella uransa toisen NWSL Challenge Cupin. Nykyisessä joukkueessaan hän on pelannut huhtikuuhun 2025 mennessä kaksi sarjaottelua.
Seleinka/Vistabussit

Vistabussit/Seleinka oy on Paimiolainen Vuonna 1988 perustettu Linja-auto liikennöitsijä ja matkatoimisto. Liikenöitsijällä on myös matkatoimisto jonka nimi on Vistamatkat. Yrityksen kalusto on yhdeksän linja-autoa. Yritys ajaa pääasiassa tilausajoja mutta myös linja-liikennettä Fölillä. Vistabussit tekee Vistamatkat nimellä matkoja esim Viroon, Latviaan ja Liettuaan.
Linjaliikenne.
Föli linjat: PA3, PA6, 711
Belle Briede

Isabella Lyn Briede (s. 3. lokakuuta 1998 Alpharetta, Fultonin piirikunta, Georgia) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 168-senttimetrinen ja on edustanut vuodesta 2024 NWSL-sarjassa pelaavaa Houston Dashia.
Briede edusti vuodet 2022–2023 nykyisen joukkueensa kanssa samassa sarjassa pelaavaa San Diego Wavea. Hän keräsi joukkueessa nimiinsä 28 sarjaottelua, joissa hän teki kaksi maalia. Nykyisessä seurassaan hän on pelannut huhtikuuhun 2025 mennessä 17 sarjaottelua.
Eesti Laul 2010

Eesti Laul 2010 oli Virossa järjestetty laulukilpailu, jossa valittiin Viron edustaja Eurovision laulukilpailuun 2010. Kilpailuun lähetettiin 155 ehdotusta, joista kymmenen valittiin mukaan. Kilpailijat julkaistiin 11. tammikuuta.
Kilpailu pidettiin 12. maaliskuuta Nokia-konserttihallissa Tallinnassa. Kilpailu pidettiin kaksikierroksisena. Ensimmäisellä kierroksella katsojat puhelinäänestyksellä sekä raati valitsivat yhdessä kaksi superfinalistia. Superfinaalissa voittajan valitsivat katsojat puhelinäänestyksellä. Kilpailun voitti yhtye Malcolm Lincoln &amp; Manpower 4 kappaleella "Siren".
Jalkapallon alle 17-vuotiaiden naisten maailmanmestaruuskilpailut 2022

Jalkapallon alle 17-vuotiaiden naisten maailmanmestaruuskilpailut 2022 järjestettiin Intiassa 11. – 30. lokakuuta 2022. Turnaus oli tarkoitus järjestää vuonna 2020, mutta ajankohtaa siirrettiin koronaviruspandemian vuoksi. Turnauksen pelipaikoiksi muodostui kolme stadionia: Bhubaneswarissa sijaitseva Kalinga Stadium, Margaossa sijaitseva Fatorda Stadium ja Navi Mumbaissa sijaitseva DY Patil Stadium. Loppuottelu pelattiin viimeiseksi mainitussa.
Turnaukseen osallistui kokonaisuudessaan 16 maata, jotka jaettiin neljään lohkoryhmään. Jokaisen lohkoryhmän kaksi parasta joukkuetta etenivät puolivälieriin. Karsiutuneet maat olivat Yhdysvallat, Brasilia, Saksa, Nigeria, Kolumbia, Espanja, Japani ja Tansania. Puolivälieristä välieriin karsiutuneet joukkueet olivat Nigeria, Kolumbia, Saksa ja Espanja. Loppuottelu pelattiin Espanjan ja Kolumbian välillä, jossa viime kilpailujen voittaja Espanja sai toisen peräkkäisen mestaruuden. Kolmossijalle tiensä selvitti Nigeria.
The Ritz-Carlton Hotel Company

The Ritz-Carlton Hotel Company on amerikkalainen monikansallinen hotelliketju, joka operoi Ritz-Carlton nimellä tunnettuja hotelleja. Ritz-Carlton operoi 123 hotellia ja lomakeskusta 30 eri maassa. Nykyinen yhtiö perustettiin vuonna 1983. Nykyään Ritz-Carlton on Marriotin tytäryhtiö.
Eesti Laul 2009

Eesti Laul 2009 oli Virossa järjestetty laulukilpailu, jossa valittiin Viron edustaja Eurovision laulukilpailuun 2009. Eesti Laul järjestettiin tuolloin ensimmäistä kertaa, ja se korvasi Viron euroviisukarsintana aiemmin toimineen Eurolaul-laulukilpailun. Kilpailuun lähetettiin 110 ehdotusta, joista kymmenen valittiin mukaan. Kilpailijat julkaistiin 11. joulukuuta 2008.
Kilpailu pidettiin 7. maaliskuuta ERR:n studiossa Tallinnassa. Kilpailu pidettiin kaksikierroksisena. Ensimmäisellä kierroksella katsojat puhelinäänestyksellä sekä raati valitsivat yhdessä kaksi superfinalistia. Superfinaalissa voittajan valitsivat katsojat puhelinäänestyksellä. Raadin muodostivat Anne Erm, Jaanus Nõgisto, Birgit Õigemeel, Siim Nestor, Mare Väljataga, Owe Petersell, Helen Sildna, Ardo Ran Varres, Marju Marynel Kuut, Erik Morna ja Jaagup Kreem. Kilpailun voitti yhtye Urban Symphony kappaleella "Rändajad".
Maailmankisat 1987

21. Maailmankisat järjestettiin vuonna 1987 Helsingissä 2. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Yleisömäärä oli yksipäiväisissä kisoissa 18 903 katsojaa.
Naiset.
Kisojen parhaalle urheilijalle jaettava Timo Sarpanevan suunnitteleman kiertopalkinnon sai mailin maailman kärkiajan ja stadionin ennätyksen juossut Marokon Saïd Aouita.
Jane Fraser

Jane Fraser (s. heinäkuu 1967 St Andrews, Skotlanti) on brittiläis-yhdysvaltalainen yritysjohtaja.
Fraser muutti perheineen Australiaan 12-vuotiaana. Hän sai maisterin arvon taloustieteessä Cambridgen yliopiston Girton Collegesta. Hän valmistui myöhemmin Master of Business Administration -oppiarvolla Harvard Business Schoolista. Fraser työskenteli aikoinaan Goldman Sachsin analyytikkona ja liittyi McKinsey &amp; Companyn palvelukseen. Hän aloitti Citigroupissa luomansa uran asiakasstrategian päällikkönä vuonna 2004. Vuonna 2020 Fraser nimitettiin Citigroupin toimitusjohtajaksi. Hänestä tuli ensimmäinen suurta yhdysvaltalaista pankkia johtamaan valittu nainen. Fraser aloitti työskentelyn toimitusjohtajana vuonna 2021. Hän oli jo tätä ennen toiminut Citigroupin puheenjohtajana ja sen vähittäispankkitoimintojen toimitusjohtajana.
Fraser listattiin vuonna 2023 "Fortunessa" maailman neljänneksi vaikutusvaltaisimmaksi naiseksi. Hänellä on kuubalaissyntyinen mies Alberto Piedra ja kaksi poikaa.
Ethel Cain

Hayden Silas Anhedönia, taiteilijanimeltään Ethel Cain (s. 24. maaliskuuta 1998 Florida, Yhdysvallat) on yhdysvaltalainen laulaja-lauluntekijä, tuottaja ja malli. Cain julkaisi vuonna 2022 esikoisalbuminsa "Preacher's Daughter". Cainin musiikki yhdistelee muun muassa indierockia, post-rockia, ambientia ja southern gothic -estetiikkaa.
Varhainen elämä.
Hayden Anhedönia kasvoi eteläiseen baptistikonventioon kuuluvassa perheessä Perryn pikkukaupungissa Floridassa. Anhedönia on vanhin perheen neljästä lapsesta. Hän on kuvaillut uskonnollista kasvatustaan kulttimaiseksi. Anhedönia sai kotiopetusta eikä saanut käyttää internetiä tai kuunnella muuta kuin hengellistä musiikkia. Hän lauloi kirkon kuorossa ja soitti pianoa.
Teini-ikäisenä Anhedönia alkoi käyttää aktiivisesti Twitteriä ja Tumblria ja alkoi hankkia ystäviä verkossa. Hän jätti baptistikirkon 16-vuotiaana, muutti pois kotoa 18-vuotiaana ja tuli kaapista ulos transnaisena 20-vuotissyntymäpäivänään Facebookissa.
Cain ihastui nuorena Florence + the Machinen musiikkiin ja on nimennyt Florence Welchin teini-iän idolikseen. Hän on ihaillut pitkään myös Lana Del Reytä ja Marina and the Diamondsia.
Musiikillinen ura.
Pian kaapista tulemisensa jälkeen Anhedönia alkoi julkaista musiikkia Ethel Cainina. Cainin hahmo on saanut vaikutteita southern gothicista, kauhuelokuvista ja tämän omista uskonnollisista traumoista. Cain on fiktiivinen hahmo, muttei täysin erillinen Anhedönian henkilöstä. Cainin mukaan uskonto on hänen tärkein taiteellinen inspiraationsa ja käsittelee aihetta synkästä näkökulmasta työstääkseen ja saadakseen hallinnan tunteen menneisyydestän. Ethel Cainin hahmo syntyi ensimmäistä kertaa Anhedönian kirjoittaessa 19-vuotiaana kappaletta "A House in Nebraska".
Cain kasvatti pientä omistautunutta fanijoukkoa vuosina 2019 ja 2021 julkaistujen "Carpet Bed, Golden Age" &amp; "Inbred" EP:iden avulla. Vuonna 2022 julkaistu esikoisalbumi "Preacher's Daughter" oli Cainin läpimurto indiemusiikin valtavirtaan. Ethel Cainin hahmon tarinaan keskittyvä konseptialbumi nostettiin useille vuoden parhaiden levyjen listoille. Cain levytti, tuotti ja äänitti levyn pitkälti makuuhuoneessaan.
Cain oli lämmittäjäesiintyjänä Mitskin vuoden 2024 konserttikiertueella. Vuonna 2024 Cain julkaisi kappaleen ”من النهر” (suom. "joelta"), jota hän kuvaili rukoukseksi palestiinalaisten puolesta.
Cainin toinen albumi "Willoughby Tucker, I'll Always Love You" julkaistiin elokuussa 2025, jonka myötä hän lähti myös maailmanlaajuiselle kiertueelle.
Diskografia.
Studioalbumit
EP:t
Eurolaul 2008

Eurolaul 2008 oli Virossa järjestetty laulukilpailu, jossa valittiin Viron edustaja Eurovision laulukilpailuun 2008. Eurolaul järjestettiin tuolloin viimeistä kertaa, seuraavana vuonna Eesti Laul -laulukilpailu korvasi sen Viron euroviisukarsintana. Kilpailuun lähetettiin 58 ehdotusta, joista viisi valittiin mukaan, minkä lisäksi ERR kutsui viisi virolaissäveltäjää suoraan kilpailuun.
Kilpailu pidettiin 2. helmikuuta ERR:n studiossa Tallinnassa. Voittajan valitsivat katsojat puhelinäänestyksellä kaksikierroksisessa äänestyksessä. Ensimmäisellä kierroksella katsojat äänestivät kolme kilpailijaa toiselle kierrokselle, jossa voittaja äänestettiin. Kilpailun voitti yhtye Kreisiraadio kappaleella "Leto svet".
Eurolaul 2007

Eurolaul 2007 oli Virossa järjestetty laulukilpailu, jossa valittiin Viron edustaja Eurovision laulukilpailuun 2007. Kilpailu pidettiin kutsukilpailuna, jossa Viron yleisradioyhtiö ERR kutsui kymmenen virolaissäveltäjää säveltämään kappaleen kilpailuun. Kappaleet julkaistiin 27. tammikuuta.
Kilpailu pidettiin 3. helmikuuta ERR:n studiossa Tallinnassa. Voittajan valitsivat katsojat puhelinäänestyksellä kaksikierroksisessa äänestyksessä. Ensimmäisellä kierroksella katsojat äänestivät kolme kilpailijaa toiselle kierrokselle, jossa voittaja äänestettiin. Kilpailun voitti Gerli Padar kappaleella "Partners in Crime". Kilpailua seurasi 302 000 katsojaa.
Heidi Gjermundsen Broch

Heidi Gjermundsen Broch (s. 1. maaliskuuta 1975 Råde) on norjalainen näyttelijä ja laulaja. Hänet tunnetaan varsinkin työstään musiikkiteatterissa.
Gjermundsen Broch opiskeli Liverpool Institute for Performing Artsissa vuosina 1995–1997 ja Valtion teatterikorkeakoulussa vuosina 1997–2000. Hän aloitti työskentelyn Det Norske Teatretissa vuonna 2000. Hän teki debyyttinsä Klaran roolissa Mikael Wiehen ja Leif Janzonin työssä "Keisaren av Portugalia", joka pohjautui Selma Lagerlöfin romaaniin. Gjermundsen Broch oli vuonna 2008 ehdolla Hedda-palkinnon saajaksi nimiroolista Johan Falkbergetin romaanista tehdyssä musikaaliversiossa "An-Magritt". Vuonna 2011 hänelle myönnettiin Norjalainen teatterikriitikoiden palkinto ja parhaan naispääosan Hedda-palkinto Dianan roolista musikaalissa "Next to Normal", joka oli tuotettu Det Norske Teatretissa vuonna 2010.
Gjermundsen Broch on esiintynyt Det Norske Teatretin lisäksi muun muassa Oslo Nye Teaterissa ja Folketeateretissa. Hän on myös pitänyt konsertteja ja kiertänyt laulusolistina. Gjermundsen Brochin albumilla "Tidevann" (2010) käytettiin sanoina Inger Hagerupin runoja. Albumin "Blåøyd Jævel" (2011) laulut ovat Alf Prøysenin käsialaa. Gjermundsen Broch on naimisissa näyttelijä Nicolai Cleve Brochin kanssa.
Beñat Prados

Beñat Prados Díaz (s. 8. helmikuuta 2001 Pamplona) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaota ja on pelipaikaltaan keskikenttäpelaaja.
Seurajoukkueura.
Prados siirtyi Athletic Bilbaon junioriakatemiaan vuonna 2015 kotikaupunkinsa Pamplonan seurasta UDC Txantreasta, joka on myös Athletic Bilbaon yhteistyöseura. Hän pelasi vuosina 2018–2022 Athletic Bilbaon reservijoukkueissa Basconiassa ja Bilbao Athleticissa. Hän siirtyi heinäkuussa 2022 yksivuotisella lainasopimuksella Segunda Divisiónin CD Mirandésiin. Hän pelasi Mirandésissa 39 sarjaottelua ja kolme Copa del Reyn ottelua.
Prados palasi Athleticiin kaudeksi 2023–2024 ja debytoi seuran edustusjoukkueessa 19. elokuuta 2023 La Ligan ottelussa Osasunaa vastaan, jossa hän tuli vaihdosta kentälle Imanol García de Albénizin tilalle ottelun 84. minuutilla. Prados pelasi debyyttikaudellaan Athleticissa 26 sarjaottelua ja seuran voittamassa Copa del Reyssä seitsemän ottelua. 6. huhtikuuta 2024 pelatussa Copa del Reyn loppuottelussa Mallorcaa vastaan hän pelasi 46 minuuttia. Kesäkuussa 2024 Prados allekirjoitti Athletic Bilbaon kanssa vuoteen 2031 ulottuvan jatkosopimuksen.
Prados teki ensimmäisen maalinsa Athletic Bilbaon pelaajana 28. elokuuta 2024 La Ligan ottelussa Valenciaa vastaan, joka jäi myös ottelun ainoaksi maaliksi. Prados debytoi Eurooppa-liigassa 26. syyskuuta 2024 ottelussa AS Romaa vastaan ja teki ensimmäisen maalinsa turnauksessa 28. marraskuuta 2024 ottelussa IF Elfsborgia vastaan, jonka Athletic voitti lukemin 3–0.
Maajoukkueura.
Prados on pelannut Espanjan alle 18-, alle 19- ja alle 20-vuotiaiden maajoukkueissa.
Saavutukset.
"Päivitetty 24. huhtikuuta 2025". 
Athletic Bilbao
Eurolaul 2006

Eurolaul 2006 oli Virossa järjestetty laulukilpailu, jossa valittiin Viron edustaja Eurovision laulukilpailuun 2006. Kilpailuun lähetettiin 76 ehdotusta, joista kuusi valittiin kilpailuun, minkä lisäksi Viron yleisradioyhtiö ERR kutsui neljä säveltäjää säveltämään kappale kilpailuun.
Kilpailu pidettiin 4. helmikuuta ETV:n studiossa Tallinnassa. Voittajan valitsi kymmenhenkinen kansainvälinen raati, johon kuuluivat Maja Tatić (Bosnian-Hertsegovina), Mariija Naumova (Latvia), Jürgen Meier-Beer (Saksa), Sietse Bakker (Alankomaat), Jari Sillanpää (Suomi), John Groves (Iso-Britannia), Sandra Studer (Sveitsi), Urša Vlašic (Slovenia), Bo Halldórsson (Islanti) ja Kobi Oshrat (Israel). Kukin raadin jäsen pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Kilpailun voitti Sandra Oxenryd kappaleella "Through My Window". Kipailua seurasi 268 000 katsojaa.
Lähetyksessä järjestettiin myös tulokseen vaikuttamaton puhelinäänestys, jonka voitti Meribel kappaleella "Mr Right".
Banca Transilvania

Banca Transilvania (BT) on romanialainen pankkikonserni ja Bukarestin pörssissä noteerattu osakeyhtiö. Se perustettiin joulukuussa 1993 Cluj-Napocassa alkujaan paikallispankiksi, mutta laajeni nopeasti alueelliseksi ja koko Romanian kattavaksi pankiksi. Se palvelee niin yhteisö- kuin yksityisasiakkaitakin.
Banca Transilvania on Romanian suurin pankkikonserni, jolla oli vuonna 2024 noin 4,6 miljoonaa asiakasta. Näistä 480 000 oli yhteisöasiakasta ja 4,1 miljoonaa henkilöasiakasta. Vuonna 2024 aiempi OTP Bank Romania sulautettiin osaksi Banka Transilvaniaa. Vuoden 2024 nettotulon pankkikonserni ilmoitti olleen 4,732 miljardia Romanian leuta eli noin 951 miljoonaa euroa. Yhdysvaltalainen talousjulkaisu Forbes listasi pankkikonsernin maailman suurimpien pörssiyritysten Global 2000 listallaan (2024) sijalle 1539. 
&lt;br clear=left&gt;
Eurolaul 2005

Eurolaul 2005 oli Virossa järjestetty laulukilpailu, jossa valittiin Viron edustaja Eurovision laulukilpailuun 2005. Kilpailuun lähetettiin 92 kappaletta, joista kymmenen valittiin kilpailuun. Kilpailuun valittu Bard Eirik Hallesby Norheimin esittämä "Set Me as a Seal" kuitenkin diskattiin kilpailusta, koska kappaleen tekijöihin kuului ei-virolainen henkilö ja tilalle kilpailuun otettiin Rebecca Kontus kappaleella "Have You Ever". Vain muutamaa päivää ennen kilpailua kilpailusta hylättiin myös Julia Bomanin esittämä kappale "Nevermore Island", koska kappale oli esitetty julkisesti liian aikaisin.
Kilpailu pidettiin 5. helmikuuta ETV:n studiossa Tallinnassa. Voittajan valitsivat katsojat puhelinäänestyksellä. Kilpailun voitti yhtye Suntribe kappaleella "Let's Get Loud".
Eurolaul 2004

Eurolaul 2004 oli Virossa järjestetty laulukilpailu, jossa valittiin Viron edustaja Eurovision laulukilpailuun 2004. Kilpailuun lähetettiin 153 ehdotusta, joista kymmenen valittiin mukaan.
Kilpailu pidettiin 7. helmikuuta ETV:n studiossa Tallinnassa. Voittajan valitsivat katsojat puhelinäänestyksellä. Suurin osa annetuista äänistä ei kuitenkaan rekisteröitynyt, koska niitä ei annettu virallisena äänestysaikana. Äänestyksestä vastannut teleoperaattori Elion kuitenkin vahvisti, että rekisteröimättä jääneet äänet eivät olisi muuttaneet kilpailun lopullisia sijoituksia. Kilpailua seurasi 384 300 katsojaa. Kilpailun voitti yhtye Neiokõsõ kappaleella "Tii".
Joel Kojo

Joel Kojo (s. 21. elokuuta 1998 Accra, Ghana) on ghanalais-kirgisialainen jalkapalloilija. Hän edustaa Persianlahti Pro Leaguessa pelaavaa Esteghlalia ja on pelipaikaltaan hyökkääjä.
Seurajoukkueura.
Kojo siirtyi vuonna 2017 ghanalaisseura KK Adontengistä kirgisialaiseen Alay Ošiin. Hän pelasi debyyttikaudellaan Kirgisian Valioliigassa 21 ottelua ja oli 15 maalillaan sarjan paras maalintekijä. AFC Cupissa hän pelasi kuusi ottelua ja teki yhden maalin. Kojo pelasi Alay Ošissa vuosina 2017–2021 yhteensä 62 ottelua ja teki niissä 44 maalia.
Tammikuussa 2021 Kojo siirtyi Alaysta saman sarjan Dordoi Biškekiin. Hän voitti ensimmäisellä kaudellaan Dordoissa Kirgisian mestaruuden ja toisella kaudella Kirgisian supercupin. Hän pelasi seurassa yhteensä 40 ottelua ja teki 16 maalia.
Helmikuussa 2023 Kojo siirtyi uzbekistanilaiseen Dinamo Samarkandiin. Ensimmäisellä kaudellaan Samarkandissa Kojo pelasi 17 sarjaottelua ja teki 11 maalia. Kaudella 2024 hän pelasi 24 sarjaottelua ja teki niissä kahdeksan maalia.
Tammikuussa 2025 Kojo siirtyi iranilaisseura Esteghlaliin 3,5-vuotisella sopimuksella. Kojo teki ensimmäisen maalinsa Esteghlalin pelaajana 3. helmikuuta 2025 AFC:n mestarien liigan ottelussa irakilaista Al-Shortaa vastaan.
Maajoukkueura.
Ghanassa syntynyt ja kasvanut Kojo sai FIFA:lta vuonna 2023 luvan edustaa maajoukkuetasolla Kirgisiaa. Hän debytoi Kirgisian maajoukkueessa 16. kesäkuuta 2023 ottelussa Irania vastaan. Kojo teki ensimmäiset kaksi maajoukkuemaaliaan 11. syyskuuta 2023 ystävyysottelussa Kuwaitia vastaan, jonka Kirgisia voitti lukemin 3–1. Kojo teki hattutempun 26. maaliskuuta 2024 Kiinan Taipeita vastaan.
Kyösti Kurtakko

Kyösti Kullervo Kurtakko (17. syyskuuta 1948 Kolari – 7. tammikuuta 2021 Kolari) oli suomalainen kasvatustieteen professori.
Kyösti Kurtakko syntyi Onni Johannes Kurtakon ja Sirkka Tuulikki Akkasen perheeseen. Hän oli naimisissa henkilöstöpäällikkö Sirkka Kuuluvaisen kanssa. Kurtakko tuli ylioppilaaksi Kittilän yhteislyseosta 1969, ensimmäisenä Kittilän Ylläsjärven kylällä syntyneenä henkilönä. Oulun yliopistosta Kurtakko valmistui luokanopettajaksi 1974 ja kasvatustieteen maisteriksi 1977 ja lisensiaatiksi 1982. Kasvatustieteen tohtoriksi hän väitteli Lapin yliopistossa 1983, ensimmäisenä väittelijänä yliopistossa.
Kurtakko oli opettaja Rovaniemen maalaiskunnassa 1974–1981, lehtori Lapin yliopistossa 1979–1992, johtava rehtori Kemi-Tornion ammattikorkeakoulussa 1992–1995 ja kasvatustieteen apulaisprofessori ja professori Lapin yliopistossa vuodesta 1992, vakinaistettuna 1998. Kurtakko oli myös tiedekuntansa dekaani 1998–2002. Hän toimi lisäksi Lapin kesäyliopiston rehtorina ja tiederehtorina ja hänellä oli useita asiantuntija- ja luottamustehtäviä. Kurtakon tutkimuskohteita olivat muun muassa koulutuspolitiikka ja kasvatustutkimuksen metodologiat. Hän oli kasvatustieteilijänä toimintatutkimuksen edelläkävijöitä.
Saphir-luokka (sukellusvene)

Saphir-luokka oli Ranskan merivoimien kuuden miinanlaskukykyisen sukellusveneen muodostama alusluokka toisessa maailmansodassa.
Alukset.
Aluksista kaksi tilattiin vuoden 1925 laivasto-ohjelmassa ja loput neljä yksi vuosittain seuraavina vuosina.
Maailmankisat 1988

22. Maailmankisat järjestettiin vuonna 1988 Helsingissä 30. kesäkuuta. Kilpailupaikkana oli Olympiastadion. Kansainväliset yleisurheilukilpailut olivat Suomen Urheiluliiton (SUL) järjestämät. Kisojen promottorina toimi Kari Wauhkonen. Kyseessä oli IAAF:n Grand Prix -sarjan 6. osakilpailu. Kisat suoritettiin kaikkien aikojen lämpimimmässä maailmankisasäässä. Katselijoita torstai-illan kisoissa oli 21 000. 
Naiset.
Kisojen parhaalle urheilijalle jaettava Timo Sarpanevan suunnitteleman kiertopalkinnon sai kolmiloikan voittaja Neuvostoliiton Oleg Protsenko.
ZMA

ZMA (sinkkimonometioniiniaspartaatti, magnesiumaspartaatti ja B6-vitamiini) on lisäravinne, jota markkinoidaan urheilijoille, voimistelijoille ja kehonrakentajille. Sen on kehittänyt Victor Conte (BALCO Laboratoriesin perustaja Burlingamessa, Kaliforniassa).
Synnöve Beskow-Lindfors

Saga Synnöve Beskow-Lindfors (o.s. Lindfors; 2. elokuuta 1937 Porvoo tai Liljendal – 29. marraskuuta 1999 Göteborg) oli suomalais-ruotsalainen kuvataiteilija ja graafikko. 
Hänen vanhempansa olivat Nils ja Birgit Lindfors. Hänellä on kaksi sisarusta.
Hän opiskeli taidetta Åbo Konstföreningin piirustuskoulussa, Valandin taidekoulussa Göteborgissa sekä taideakatemiassa Gdańskissa, Puolassa. Hän sai puolalaisen kulttuuristipendin vuosina 1980 ja 1981. 
Vuonna 1959 hän meni naimisiin lääkäri Dag Beskowin kanssa. Hänellä oli kaksi lasta. Hän oli Suomen ja Ruotsin kansalainen. 
Hän piti yksityisnäyttelyitä erityisesti Göteborgissa ja hänen teoksiaan on muun muassa Göteborgin taidemuseon ja Ruotsin valtion kulttuurineuvoston kokoelmissa.
Beskow-Lindforsin julkisiin teoksiin kuuluu muun muassa maalaus Gdańskin Lenin-telakalle. Esimerkiksi teos "Scene from a harbour" myytiin Metropol-huutokaupassa vuonna 2024.
Maastojuoksun Suomen-mestaruuskilpailut 1987

Maastojuoksun Suomen-mestaruuskilpailut 1987 käytiin 23. toukokuuta Kempeleessä Kempeleen urheilukeskuksessa. 
Miehissä Suomen mestaruuden 5 km matkalta voitti Harri Hänninen ja mestaruuden 15 km matkalta voitti viime vuoden tavoin Martti Vainio. Joukkueissa miehissä Suomen mestaruuden 5 km matkalta voitti Tampereen Urheilijat -38 ja mestaruuden 15 km matkalta voitti Viipurin Urheilijat. Naisissa Suomen mestaruuden 5 km matkalta voitti jälleen viime vuoden tavoin Tuija Jousimaa ja joukkueissa mestaruuden voitti Oulun Pyrintö. 
Tulokset.
Lähde:
Nora Helsinki

Nora Helsinki (s.1974) on suomalainen kuvataiteilija.
Nimimerkkiä käyttävä taiteilija on syntynyt Helsingissä, mutta asunut myös mm. Italiassa ja Itävallassa. Nykyään Nora Helsinki asuu ja työskentelee Porvoossa.
Nora Helsingin luomat taideteokset esittävät usein luontoa ja erityisesti eläimiä. Taiteilijan tunnistettava maalaustyyli on saanut vaikutteita mm. graffitikulttuurista.
Nora Helsingin maalauksia on ollut näyttelyissä kotimaan lisäksi mm. Meksikossa ja Islannissa. Hänen töitään löytyy lukuisista yksityiskokoelmista.
Seinämaalauksia hän on maalannut ympäri Eurooppaa ja Meksikossa. Kotimaassa Nora Helsingin seinämaalauksia löytyy mm. Helsingin pääkirjastosta Pasilasta, THL:n kampukselta Helsingissä, Porvoon Pensselitehtaalta ja Tampereen Hiedanrannasta.
Uransa alkutaipaleella Nora Helsinki maalasi yhtyeille ja artisteille taustakankaita. Lukuisten rock-, pop- ja punkbändien, kuten Disco Ensemble, Jenni Vartiainen, Lama ja HIM, lavoilla on nähty Noran maalaamia kankaita.
Vuonna 2017 Nora Helsinki toimitti Radio Helsingissä Asfalttiketut -nimistä luonto-ohjelmaa yhdessä Luontoliiton järjestöpäällikkö Sami Säynevirran kanssa .
Argonaute-luokka (sukellusvene)

Argonaute-luokka oli Ranskan merivoimien viiden sukellusveneen muodostama alusluokka toisessa maailmansodassa.
Alukset.
Aluksista kaksi tilattiin vuoden 1925 laivasto-ohjelmassa ja loput neljä yksi vuosittain seuraavina vuosina.
Acta Entomologica Fennica

Acta Entomologica Fennica oli tieteellinen aikakausjulkaisu, jota julkaisi Suomen Hyönteistieteellinen Seura vuosina 1947–1989.
Julkaisu käsitteli erityisesti hyönteistutkimusta Suomessa, mutta myös muualla. Kirjoituksia julkaistiin sekä englanniksi että suomeksi, ja sarjaan sisältyi 55 nidettä, jotka sisälsivät usein kuvitusta ja karttoja.
Lehti kuului monografiasarjaan ja oli suunnattu erityisesti tutkijoille ja asiantuntijoille, joita kiinnostivat hyönteislajit, niiden ekologia ja levinneisyys Pohjoismaissa. Vaikka julkaisu ei enää ilmesty, se on yhä saatavilla monissa yliopisto- ja kansalliskirjastoissa eri puolilla Eurooppaa, muun muassa Tanskassa, Puolassa, Alankomaissa ja Isossa-Britanniassa. Lisäksi lehdestä on olemassa verkkoversio.
Atte ja Nysä-Putte

Atte ja Nysä-Putte on Hannele Huovin kirjoittama lastenromaani vuodelta 1995, jonka on kuvittanut Jukka Lemmetty. Teos kuuluu Tammen Kirjava kukko -sarjaan ja on suunnattu erityisesti alakouluikäisille lukijoille.
Tarina.
Yhdeksänvuotias Atte elää epätavallista arkea. Äiti on usein poissa oopperalaulajan työnsä vuoksi ja isä uppoutuu taiteeseensa unohtaen poikansa tarpeet. Attea kiusataan koulussa, mutta hän saa lohtua mielikuvitusystävästään Nysä-Putte -nimisestä hahmosta, joka asuu hänen penaalissaan. Elämää värittävät myös kylpyhuoneeseen muuttava boakäärme Taavi ja huolehtiva naapuri Meeri. Tilanne kärjistyy, kun kiusaaja Jussi varastaa penaalin ja asettaa Nysä-Puten vaaraan.
Sini Paukkeri

Sini Paukkeri (s. 2001) on suomalainen ratakelaaja ja pyörätuolikoripalloilija.
Paukkeri on edustanut Suomea parayleisurheilun EM-kisoissa 2018 sijoittuen 5. sekä 100 metrin että 200 metrin matkoilla. Hän pelaa myös pyörätuolikoripalloa ja on Parasusien maajoukkuepelaaja.
Paukkeri saavutti pronssia parayleisurheilun nuorten MM-kilpailuissa sekä 100 metrin että 200 metrin ratakelauksen luokassa T51-54 vuonna 2019 Sveitsin Nottwilissa.
Paukkeri on valittu Paralympiakomitean Urheilijavaliokuntaan kaudeksi 2024–2026.
Heidi Krogerus

Heidi Krogerus (s. 1984) on suomalainen kuvataiteilija, joka maalaa pääasiallisesti öljyväreillä. Krogeruksen teokset tutkivat luonnon ja ihmisen välistä suhdetta sekä luonnon kokemista ei-antroposentrisestä näkökulmasta. 
Taiteilija on asunut yhteensä yhdeksässä eri maassa, ja hänen tuotannossaan näkyy eri kulttuureiden vaikutus. Hänen tekniikkansa perusta on klassisessa maalausopissa, jota hän opiskeli taiteilijan yksityisoppilaana Intiassa. Krogerus valmistui palkituksi medianomiksi Lahden muotoiluinstituutista ja siirtyi päätoimiseksi kuvataiteilijaksi vuonna 2022. 
Hänen teoksiaan on yksityisissä kokoelmissa Suomessa, Brasiliassa ja Itävallassa Hän on perustanut Gallerie Krogerin.
Hän asuu ja työskentelee Porvoossa. 
Hän myös tekee tekstiilitöitä ja kirjoittaa porvoolaisessa Sivupiiri-ryhmässä.
Stella Nyamekye

Stella Nyamekye (s. 18. syyskuuta 2005) on ghanalainen jalkapalloilija, pelipaikaltaan keskikenttäpelaaja. Hän on pituudetlaan 160-senttimetrinen ja on edustanut seuratasolla vuodesta 2025 NWSL-sarjassa pelaavaa NJ/NY Gothamia. Maajoukkuetasolla Nyamekye edustaa Ghanan naisten A-maajoukkuetta. Hän on edustanut myös Ghanan alle 20-vuotiaiden naisten maajoukkuetta.
Ulla Lempinen

Ulla Lempinen on suomalainen kirjallisuuden suomentaja. Lempiselle myönnettiin vuoden 2025 J. A. Hollon palkinto Merlin Sheldraken teoksen "Näkymätön valtakunta – Miten sienet muokkaavat maailmaamme, mieliämme ja tulevaisuuttamme" suomentamisesta.
Khyah Harper

Khyah Harper (s. 15. elokuuta 2002 Lino Lakes, Minnesota) on yhdysvaltalainen jalkapalloilija, joka pelaa hyökkääjän pelipaikalla. Hän on oikeajalkainen ja pituudeltaan 165-senttimetrinen. Hän edustaa NWSL-sarjassa pelaavaa Gothamia.
Harper liittyi tammikuussa 2025 Gothamiin vuoden mittaisella sopimuksella. Joukkue voitti liigamestaruuden kaudella 2025. Harper pelasi kaudella 12 ottelua ja teki yhden maalin.
Eurolaul 2003

Eurolaul 2003 oli Virossa järjestetty laulukilpailu, jossa valittiin Viron edustaja Eurovision laulukilpailuun 2003. Kilpailuun lähetettiin 100 ehdotusta, joista kymmenen valittiin mukaan kilpailuun.
Kilpailu pidettiin 8. helmikuuta ERR:n studiossa Tallinnassa. Voittajan valitsi kahdeksanhenkinen kansainvälinen raati, jonka jäsenistä kukin pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Raadin muodostivat Anders Berglund (Ruotsi), Sergio (Belgia), Darja Švajger (Slovenia), Manfred Witt (Saksa), Moshe Datz (Israel), Renārs Kaupers (Latvia), Michael Ball (Iso-Britannia) ja Bo Halldórsson (Islanti). Kilpailun voitti yhtye Claire's Birthday kappaleella "Eighties Coming Back". Kansainvälistä Eurovision laulukilpailua varten yhtyeen nimeksi vaihdettiin Ruffus.
Lähetyksessä järjestettiin myös tulokseen vaikuttamaton puhelinäänestys, jonka voitti Vanilla Ninja kappaleella "Club Kung-Fu".
Eurolaul 2002

Eurolaul 2002 oli Virossa järjestetty laulukilpailu, jossa valittiin Viron edustaja Eurovision laulukilpailuun 2002. Kilpailuun lähetettiin 90 ehdotusta, joista kymmenen valittiin mukaan.
Kilpailu pidettiin 26. tammikuuta Linnahallissa Tallinnassa. Voittajan valitsi kansainvälinen raati, jonka jäsenistä kukin pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Raadin muodostivat Nicki French (Iso-Britannia), L-G Alsenius (Ruotsi), Nuša Derenda (Slovenia), Louis Walsh (Irlanti), Bo Halldórsson (Islanti), Manfred Witt (Saksa), Marlain (Kypros) ja Moshe Datz (Israel). Kilpailun voitti Sahlene kappaleella "Runaway".
Kaiho Aunesneva

Kaiho Ensio Aunesneva (s. 8. toukokuuta 1951 Sääminki) on suomalainen näyttelijä ja laulaja.
Ura.
Kaiho Aunesneva syntyi lajittelija Lahja Mutikaisen ja sahaaja Väinö Aunesnevan perheeseen. Hän aloitti uransa iltanäyttelijänä Savonlinnan kaupunginteatterissa 1979–1981 ja jatkoi kiinnitettynä näyttelijänä samassa teatterissa 1981–1983. Vuosina 1983–1985 Aunesneva näytteli Kotkan kaupunginteatterissa ja 1985–1989 Porin Teatterissa. Vuonna 1989 hän aloitti 12-vuotiseksi venyneen kautensa Seinäjoen kaupunginteatterissa. Aunesneva on määritellyt Seinäjoen kaupunginteatterin varsinaiseksi teatterikoulukseen. Seinäjoelta hän siirtyi Tampereen lavoille ja jäi eläkkeelle 2014.
Aunesneva on näytellyt noin 125 roolia mukaan lukien Rikhard III, Nalle Puh ja Lemminkäinen ("Kalevala"). Tampereella Aunesneva on näytellyt muun muassa Sir Percival Blakeneyn roolin ("Punainen neilikka", 2001). Kesäteatterissa Aunesneva on näytellyt muun muassa draamassa "Niskavuoren nuori emäntä".
Jauranen

Jauranen on ylänköjärvi Kuusamossa Pohjois-Pohjanmaalla. Koillismaalla eli Pohjois-Pohjanmaan koillisosassa sijaitsevan Jaurasen pinta-ala on noin 2,5 neliökilometriä. Etäisyys Oulusta on 202 kilometriä itäkoilliseen ja Kuusamon kuntakeskuksesta noin 21 kilometriä luoteeseen.
Maantiede.
Jaurasen niemiä ovat itärannan Kangerniemi, jonka pohjoispuolella sijaitsee Lammasniemi ja eteläpuolella Kangerlahti. Kangerniemen lounaispuolella sijaitsee Haapananiemi. Jaurasen luoteisosan muodostaa Taivallahti. Noin kuudesosa Jaurasesta on vähintään kuusi metriä syvä. Alue sijaitsee yhtenäisenä vyöhykkeenä järven keskivaiheilla ja sen sisällä on järven syvin piste, noin neljätoista metriä.
Jaurasen saariluku on yksi. Saaren nimi on Jaurasensaari ja sen pinta-ala on noin neljänneshehtaarin. Se sijaitsee etelärannan lähellä. Jaurasen rantamailla on maatiloja ja pientaloja.
Jauraseen virtaa Kangerjoki kaakosta Kangerjärven pohjoisosan Sikualammelta (284,1 metriä merenpinnan yläpuolella). Jaurasen koillispuoliselta Kuontijärveltä (284,1 metriä mpy) on salmiyhteys. Jaurasen luusua sijaitsee järven eteläisimmässä kolkassa, josta alkaa etelään Naatikkalampeen (280,8 metriä mpy) virtaava Askinjoki. Jaurasen ja Naatikkalammen välinen etäisyys on alle kilometrin.
Jaurasen vesitilavuus on 9 381 000 kuutiometriä.
Jauranen (73.052.1.001) kuuluu Jaurasen alueeseen (73.052), joka on kolmannen jakovaiheen vesistö Koutajoen vesistössä (73). Toinen jakovaihe on Naatikkajoen valuma-alue (73.05). Jauranen on toiseksi laajin Jaurasen alueen 21:stä vähintään hehtaarin laajuisesta järvestä. Laajin on lähes kuuden neliökilometrin Kuontijärvi, jonka vesitilavuus on kuitenkin vain hieman Jaurasta suurempi.
ArcticRail

ArcticRail Oy on suomalainen rautatieliikennöitsijä. Yritys perustettiin vuonna 2023 ja aloitti tavarajunien liikennöinnin syyskuussa 2025.
Liiketoiminta.
ArcticRailin tavoite on siirtää tavarakuljetuksia tieliikenteestä rautateille. Yhtiö aikoo ennemminkin täydentää Suomen tavarajunaliikennettä kuin kilpailla muiden toimijoiden kanssa. Yhtiö aloitti yhdellä veturilla mutta tavoittelee nopeaa kasvua.
ArcticRail liikennöi vuonna 2025 raakapuujunia reitillä Alavus–Haapamäki–Kouvola–Kuusankoski–Kouvola–Riihimäki–Haapamäki–Alavus. Reittiin tulee myös mukaan Haapamäki-Petäjävesi-Haapamäki, kunhan Dr16 2813 valmistuu.
Kalusto.
ArcticRail aloitti liikennöinnin vuonna 1991 valmistuneella Dr16-dieselveturilla, jonka se hankki VR:n käytöstä poistetun kaluston huutokaupasta vuonna 2024. Yhtiö on ostanut myös omia vaunuja liikenteeseen.
ArcticRail on ostanut myös toisen Dr16-dieselveturin ja Dr35 (Move 66) -dieselveturin, joka on tarkoitettu vaihtotöihin.
Dr16-veturien yksikkönumerot ovat 2811 ja 2813. Molemmat veturit on valmistettu vuonna 1991. Veturit kunnostetaan ja maalataan Hyvinkään Konepajalla. 
Vaunustoon kuuluu ainakin Kbps- ja Ob vaunuja.
Eurolaul 2001

Eurolaul 2001 oli Virossa järjestetty laulukilpailu, jossa valittiin Viron edustaja Eurovision laulukilpailuun 2001. Kilpailuun lähetettiin 80 ehdotusta, joista kahdeksan valittiin kilpailuun.
Kilpailu pidettiin 3. helmikuuta ETV:n studiossa Tallinnassa. Voittajan valitsi kansainvälinen raati, jonka jäsenistä kukin pisteytti kappaleet kaavalla 12-10-8-7-6-5-4-3. Raadin muodostivat Anders Berglund (Ruotsi), Manfred Witt (Saksa), Moshe Datz (Israel), Linda Martin (Irlanti), Marlain (Kypros), Michael Leggo (Iso-Britannia), Jørgen Olsen (Tanska) ja Bo Halldórsson (Islanti). Kilpailun voittivat Tanel Padar, Dave Benton &amp; 2XL kappaleella "Everybody". Kappale voitti myös kansainvälisen Eurovision laulukilpailun.
OMV Petrom

OMV Petrom on romanialainen energiakonserni ja Bukarestin pörssissä noteerattu osakeyhtiö. Nykyinen yritys sai alkunsa vuonna 1997 SN Petrom -nimisenä valtionyhtiönä. Vuoden 2004 lopulla yhtiö yksityistettiin ja itävaltalaisesta OMV-konsernista (OMV A.G.) tuli enemmistöomistaja. Yhdysvaltalainen talousjulkaisu Forbes listasi OMV-konsernin (itävaltalainen emoyhtiö) maailman suurimpien pörssiyritysten Global 2000 -listallaan (2024) sijalle 474. OMV Petrom on puolestaan Romanian suurimpia osakeyhtiöitä, jonka paino Bukarestin pörssin keskeisessä BET-osakeindeksissä oli runsas 19 prosenttia (huhtikuussa 2025).
OMV Petrom on Kaakkois-Euroopan suurin energian integroiva tuottaja. Yritys etsii ja tuottaa maakaasua ja -öljyä maalta ja mereltä, sekä jalostaa petrokemian tuotteita omassa Petrobrazin öljynjalostamossaan Prahovan piirikunnan Ploieștissa. Erityisen merkittävä on Mustanmeren syvänmeren maakaasuhanke (Neptun Deep -maakaasuhanke), jolla yhtiö pyrkii tuplaamaan Romanian maakaasutuotannon vuosina 2027–2030 ja paljolti irtautumaan tarpeesta käyttää venäläistä maakaasua. Yhtiö myy maakaasua ja tuottaa sähköenergiaa Prahovan piirikunnan Brazin kunnan voimalaitoksessa, joka tuotti 4,9 TWh eli noin 10 prosenttia Romanian sähköstä (2024). Yhtiö etsii maaöljyä ja -kaasua myös Bulgarian edustan merialueelta (Han Asparuh). 
OMV Petrom myy liikennepolttoaineita 780 omalla Petrom ja OMV-brändien asemallaan Romanian (400 toimipistettä) lisäksi Moldovassa, Bulgariassa ja Serbiassa. Yhtiö on yhteistyökumppanien kanssa rakentanut myös sähköauton latausasemia ja pyrkii vuoteen 2030 mennessä johtavaksi liikenteen vaihtoehtoisten energialähteiden tarjoajaksi maantieteellisellä toimialueellaan. Yhtiö on rakentamassa kestävämmän lentopolttoaineen (SAF) ja uusiutuvan dieselin (HVO) valmistusyksikköjä öljynjalostamolleen 2028 mennessä näiden polttoaineiden tarjoamiseksi kaakkoisessa Euroopassa. Samanaikaisesti oman maakaasutuotannon lisäämispyrkimysten kanssa yhtiö on panostanut aurinko- ja tuulivoimalahankkeisiin. 
Vuoden 2024 nettotulon energiakonserni ilmoitti olleen 4,2 miljardia Romanian leuta. Yrityksen merkitys valtion taloudelle on suuri: OMV Petrom raportoi maksaneensa vuonna 2024 suoraan (verot, osingot) tai välillisten vaikutusten kautta Romanian valtiolle noin 16,1 miljardia leuta. 
&lt;br clear=left&gt;
Eurolaul 2000

Eurolaul 2000 oli Virossa järjestetty laulukilpailu, jossa valittiin Viron edustaja Eurovision laulukilpailuun 2000. Kilpailuun lähetettiin 41 ehdotusta, joista kymmenen valittiin kilpailuun.
Kilpailu pidettiin 5. helmikuuta ETV:n studiossa Tallinnassa. Voittajan valitsi kansainvälinen raati, jonka jäsenistä kukin pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Raadin muodostivat Jernej Vene (Slovenia), Noel Kelehan (Irlanti), Corinne Hermes (Ranska), Manfred Witt (Saksa), Anders Berglund (Ruotsi), Andre Vermeulen (Belgia), Jorge de Carmo (Portugali), Michael Ball (Iso-Britannia), Bo Halldorsson (Islanti) ja Moshe Datz (Israel). Kilpailun voitti Ines kappaleella "Once in a Lifetime".
Lähetyksessä järjestettiin myös tulokseen vaikuttamaton puhelinäänestys, jonka "Once in a Lifetime" myös voitti.
Loppurepeytyminen

Loppurepeytyminen on kosmologinen skenaario, jossa maailmankaikkeuden laajeneminen jatkaa kiihtymistään, mutta se tapahtuu yhä pienemmässä mittakaavassa. Tähdet ja planeetat alkavat ajautua erilleen, ja maailmankaikkeuden lopuksi hajoavat atomit.
Repeytymisen aiheuttaisi pimeä energia, joka venyttää maailmankaikkeutta ja saa avaruuden laajenemaan kaiken aineen sisällä. Tämä on laskelmien mukaan mahdollista, jos tilanyhtälön arvo "w" on pienempi kuin −1.
Eurolaul 1999

Eurolaul 1999 oli Virossa järjestetty laulukilpailu, jossa valittiin Viron edustaja Eurovision laulukilpailuun 1999. Kilpailuun lähetettiin 52 ehdotusta, joista kymmenen valittiin kilpailuun.
Kilpailu pidettiin 30. tammikuuta ETV:n studiossa Tallinnassa. Voittajan valitsi kansainvälinen raati, jonka jäsenistä kukin pisteytti kappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Raadin muodostivat Anders Berglund (Ruotsi), Raimonds Pauls (Latvia), Andrej Karoli (Slovenia), Björgvin Halldórsson (islanti), Manfred Witt (Saksa), Camila Raznovich (Italia), Noel Kelehan (Irlanti), Katrina Leskanich (Iso-Britannia), Nana Mouskouri (Kreikka) ja Kobi Oshrat (Israel). Kilpailun voittivat Evelin Samuel &amp; Camille kappaleella "Diamond of Night".
Lähetyksessä järjestettiin myös tulokseen vaikuttamaton puhelinäänestys, jonka voittivat Joel De Luna, Mati Kõrts, Jassi Zahharov &amp; Mait Trink kappaleella "Opera on Fire".
Diane-luokka (sukellusvene, 1926)

Diane-luokka oli Ranskan merivoimien yhdeksän sukellusveneen muodostama alusluokka toisessa maailmansodassa.
Alukset.
Aluksista kaksi tilattiin vuoden 1926 laivasto-ohjelmassa ja kolme vuoden 1927 laivasto-ohjelmassa. Loput neljä tilattiin pareittain kahdessa seuraavassa laivasto-ohjelmassa.
Here Be Dragons

Here Be Dragons on Avantasia-musiikkiprojektin kymmenes studioalbumi, joka julkaistiin 28. helmikuuta 2025.